Skuibakken

Skuibakken ligger på Skui i Bærum, og var i sin tid Norges største hoppbakke og stod sentralt i norsk hoppsport i etterkrigstiden. Bakken ble bygd og var eid av Bærums Skiklub.

Den ble tatt i bruk med innvielseshopprenn 18. mars 1928 og var den gangen unik både i sin størrelse og form. Bakkerekorden dengang var 67,5 meter. Dagens bakke ble bygget i 1962, med et K-punkt på 110 meter. Bakkerekorden er på 122 meter, satt i siste renn i 1996 av Pål Hansen. I samme renn hoppet den da 14 år gamle Bjørn Einar Romøren 124,5 meter, men falt.

I Skuibakken ble det arrangert NM i 1965, 1968, 1971, 1975, 1979, 1985 og 1991. I årene 1958-64 og på 1970-tallet var Skuirennet en del av den norske hoppuka. I 1981 ble det installert flomlys, og dette gjorde at bakken kunne ha verdenscuprenn i 1981 og 1983. (Verdenscuprennene i 1989 og 1990 måtte avlyses på grunn av snømangel.) Totalt har det vært avviklet rundt 60 renn i bakken, med et samlet tilskuerantall på rundt 450 000 tilskuere. Publikumsrekorden er på 30 000 tilskuere, den ble satt under NM søndag 26. februar 1950.

Det siste offisielle hopprennet fant sted i 1996, og bakken ble senere vedtatt revet da den har en gammeldags profil. Foreningen Skuibakkens Venner ble etablert i 2007 med formål å bevare bakken. Venneforeningen får økonomisk støtte av Bærum kommune, samt Akershus fylkeskommune, Norsk kulturminnefond, Riksantikvaren og lokale velforeninger. 2. desember 2008 ble det meldt at Riksantikvaren ønsket å frede anlegget på grunn av bakkens rolle i norsk hoppsport. I februar 2009 ble det besluttet fredning, og dette ble markert med et arrangement 24. februar der både riksantikvar og ordfører var til stede. 2. desember 2009, på dagen ett år etter fredningsforslaget, overtok Skuibakkens Venner eierskap til bakken fra Bærums Skiklub, og samtidig ble det inngått bruksrettsavtale med grunneier Bærum kommune.

 Bakkerekorder 
 Dato Navn  Lengde 18. mars 1928  Ivar Stendahl 67,5 m 1931  Thorleif Lohre 68 m 1933  Albert Dulsrud 72 m 1933  Thorleif Lohre 72 m 1935  Thorleif Lohre 75,5 m 1936  Kolbjørn Gulbrandsen 78,5 m 1940  Einar Horn 80 m 1947  Georg Thrane 81 m 1950  Hans Bjørnstad 83,5 m 1951  Erling Kroken 83,5 m 1952  Arnfinn Karlstad 85,5 m 1958  Arne Hoel 86 m 1960  Eino Kirjonen 86,5 m Dato Navn Lengde 1963  John Balfanz 95 m 1964  Torgeir Brandtzæg 104,5 m 1966  Christoffer Selbekk 105,5 m 1968  Bjørn Wirkola 107,5 m 1970  Ingolf Mork 110,5 m 1977  Johan Sætre 111 m 1978  Per Bergerud 112,5 m 17. mars 1981  Armin Kogler 112,5 m 1983  Ole Christian Eidhammer 116,5 m 1984  Dag Rogstad 117,5 m 1988  Ole Gunnar Fidjestøl 119,5 m 1996  Pål Hansen 122 m

 Se også 
 Hopprenn i Skuibakken

 Kilder / andre eksterne lenker 
 «Vil frede 80 år gammel hoppbakke», Aftenposten 2. desember 2008
 Ukens kulturminne: Skuibakken
 Skisprungschanzen-Archiv: Bærum (Skui)
 Video fra Tv.Budstika om Skuibakkens Venner 
 Skui Vels årsberetning 2007 med omtale og bilder av bakken (PDF format)
 Skuibakkens venner
 Skuibakkens venner: Bakkerekorder gjennom tidene
 Skisprungschanzen-Archiv: All time results (15. april 2012)

 Eksterne lenker 


Kategori:Tidligere hoppbakker i Norge
Kategori:Idrettsanlegg i Bærum
Kategori:Kulturminner i Bærum
Kategori:Fredete byggverk i Akershus
Kategori:Tidligere idrettsanlegg i Akershus